
Uffe  Ellemann-Jensen 
gæsteforelæser  på  BYU 


Fra  venstre  ses  Alice  Vestergaard  og  Uffe  Ellemann-Jensen  sammen  med  Det  Første  Præsidentskab, 
Præsident  Hinckley,  Præsident  Monson  og  Præsident  Faust.  (FOTO:  TD) 


Studerende  og  pro- 
fessorer på  Brigham 
Young  Universitetet 
i  Provo,  Utah,  kunne 
i  april  glæde  sig  over 
et  besøg  fra  Venstres 
formand,  Uffe  Elle- 
mann-Jensen,  som 
forelæste  om  forhol- 
dene og  forandringer- 
ne i  Europa  efter 
murens  fald 


For  de  studerende, 
professorer  og  øvrige 
gæster  blev  det  et  yderst 
interessant  foredrag,  der 
beskrev  forandringerne  for 
det  vestlige  Europa  efter 
murens  fald  og  østlandenes 
frihed. 

Uffe  Ellemann-Jensen 
var  af  BYU  inviteret  til  at 
gæsteforelæse  og  ellers  i 
øvrigt  være  universitetets 
gæst. 

For  den  tidligere  danske 
udenrigsminister  og  hustru, 
Alice  Vestergaard,  blev  det 


til  en  eventyrlig  rejse,  der 
for  det  ellers  så  verdens- 
berejste  par,  førte  dem  til 
hidtil  ukendte  territorier. 

Det  er  med  begejstring 
og  absolut  beundring,  at 
Uffe  Ellemann- Jensen  på 
sit  store  kontor  på  Christi- 
ansborg fortæller  »Kirke- 
ny  ts«  udsendte  medarbejder 
om  sin  spændende  tur  til 
USA. 

Uffe  Ellemann-Jensen 
modtog  en  officiel  invita- 
tion fra  BYU  til  at  forelæse. 
Det  er  noget,  han  har  prø- 


vet før  på  mange  af  USAs 
store  universiteter,  men  af 
både  Bertel  Haarder,  tidli- 
gere undervisningsminister, 
den  tidligere  rektor  på 
Københavns  Universitet, 
Ove  Nathan,  såvel  som 
rektor  fra  Ålborgs  Univer- 
sitetscenter blev  Ellemann- 
Jensen  på  det  varmeste 
anbefalet  at  tage  imod 
invitationen. 

-  De  fortalte  mig  alle,  at 
det  ville  blive  en  oplevelse 
udover  det  sædvanlige, 
sagde  Uffe  Ellemann. 

Uffe  Ellemann-Jensen  foran  BYUs  store  Kennedy  center.  (FOTO  U.E.J.) 


Fra  det  øjeblik  Uffe  Elle- 
mann og  Alice  Vestergaard 
satte  fod  på  Utahs  jord,  fik 
de  absolut  VIP  behandling. 
Af  ledere  på  BYU  som  Ford 
Stevensen  og  Erland  Petter- 
son blev  det  danske  par  vist 
rundt  på  både  BYU  og 
MTC  i  Provo. 

-  Den  oplevelse,  jeg  fik 
på  BYU,  imponerede  mig, 
sagde  Uffe  Ellemann,  der 
fortsatte  med  at  forklare,  at 


det  at  komme  i  et  uddannel- 
sesmiljø, hvor  næsten  alle 
de  studerende  talte  et  andet 
sprog,  var  yderst  usædvan- 
ligt og  interessant. 

På  MTC  blev  parret  vist 
rundt  og  fik  lejlighed  til  at 
hilse  på  de  ældster,  der  skul- 
le til  den  danske  mission. 

-  Det  var  ganske  im- 
ponerende at  høre,  hvor 
meget  dansk  de  allerede 
kunne  tale  efter  blot  få  uger, 


sagde  Ellemann-Jensen,  der 
benyttede  besøget  med  de 
danske  ældster  til  at  afprøve 
deres  færdigheder  i  at  banke 
på  døre.  Uffe  Ellemann 
kunne  rapportere,  at  de 
klarede  det  ganske  godt. 

-  Efter  mit  besøg  på 
MTC  og  BYU  gik  det  op 
for  mig,  at  denne  missions- 
tjeneste  for  mormoner 
ligeså  meget  er  et  led  i  et 
samfunds  opdragelse  af  sine 


Uffe  Elleman  Jensen  forelæser  for  studerende  og  professorer  på  BYU.  (FOTO:  TD) 


unge,  sagde  Ellemann- 
Jensen.  Det  var  en  stor  op- 
levelse at  møde  og  opleve 
disse  unge  mennesker,  der 
drager  ud  og  lever  under  så 
mange  stramme  rammer  og 
regler. 

-  Når  man  har  mødt 
disse  unge  missionærer, 
forstår  man  bedre  baggrun- 
den for  BYU,  der  er  så 
usædvanligt  udadvendt  og 
internationalt,  udtalte  Uffe 
Ellemann. 

Danske  rødder 

For  den  danske  udenrigs- 
politiker har  det  altid  været 
en  fornøjelse  at  rejse  verden 
rundt  og  finde  danske  for- 
bindelser og  rødder.  Det  har 
Ellemann-Jensen  oplevet 
overalt  fra  De  Vestindiske 
Øer  til  Ghana. 

-  Det  at  finde  danske 
rødder  har  altid  interesseret 
mig,  fortæller  Ellemann- 
Jensen.  Man  kan  stå  et  eller 
andet  sted  på  en  ø  tusinder 
af  kilometer  fra  Danmark 
og  alligevel  føle  et  bånd  til 
andre  danskere. 

For  Uffe  Ellemann  og 
Alice  Vestergaard  er  det 
blevet  til  en  ren  hobby,  når 

Uffe  Ellemann  og  Alice  Vestergaard  med  danske  Mai  Britt 
(tidligere  Krogh-Thomsen)  (FOTO:  TD) 


de  rejser,  at  gå  rundt  på 
kirkegårde  og  se  efter  dan- 
ske navne. 

Allerede  den  første  aften 
i  Utah  fik  parret  lejlighed 
til  at  gæste  Pioner-museet, 
hvor  mange  kendte  maleri- 
er også  om  dansk  udvan- 
dring befandt  sig. 

Ligeledes  på  det  nye 
store  Kennedy  Museum  på 
BYU  fik  parret  mulighed 
for  at  se  malerier  af  C.C.A. 
Christensen,  en  kendt 
dansk  maler,  der  i  forrige 
århundrede  malede  en  hel 
serie  billeder,  der  fortalte 


historien  om  danske  mor- 
moners udvandring.  Uffe 
Ellemann  og  Alice  Vester- 
gaard besøgte  også  den  af 
Kirken  nyligt  renoverede 
Joseph  Smith  bygning,  hvor 
de  gæstede  Slægtshistorisk 
Bibliotek  og  så  filmen 
»Legacy«. 

-  Vi  var  inde  i  det  store 
computerrum  på  Slægthi- 
storisk Bibliotek,  men  des- 
værre havde  vi  ikke  tid  nok 
til,  at  jeg  kunne  lede  efter 
nogle  af  mine  slægtninge, 
sagde  Uffe  Ellemann-Jensen. 
Det  ærgrede  mig  lidt. 


ELSINORE 


Uffe  Ellemann  på  opdagelse  i  »det  vilde  vest« . 
Her  ved  byen  Elsinore.(FOTO:  U.E.J.) 


Uffe  Ellemann  gæster  den  danske  klasse  på  MTC  i  Provo. 
(FOTO:  U.E.J.) 


-  Filmen  »Legacy«  var  me- 
get flot,  men  jeg  syntes  næ- 
sten, at  de  gamle  malerier, 
der  beskriver  samme  histo- 
rie er  mere  betagende,  sag- 
de Ellemann-Jensen. 

Besøgte  profeten 

Som  et  led  i  det  officielle 
program  planlagt  for  Uffe 
Ellemann  og  Alice  Vester- 
gaard fik  de  også  mulighed 
for  at  besøge  præsident 
Gordon  B.  Hinckley  og  de 
øvrige  medlemmer  af  Det 
Første  Præsidentskab  samt 
ældste  Jeffrey  R.  Holland, 


der  er  tidligere  rektor  på 
BYU.  Om  mødet  med 
Kirkens  øverste  ledere 
sagde  Ellemann-Jensen: 

»Det  var  spændende 
mennesker  at  snakke  og 
mødes  med.  De  havde  alle 
en  akkumulering  af  viden 
og  indflydelse  også  i  deres 
erhvervsmæssige  bag- 
grund.« 

På  spørgsmålet  om  hvor- 
vidt Uffe  Ellemann  var  klar 
over,  hvilken  vigtig  rolle 
profeten  spiller  for  mere 
end  8  millioner  medlemmer 
verden  over,  svarede  Uffe 


Byens  eneste  restaurant  holder  lukket,  men  for  en  kåret 
piberyger  åbner  de  gerne  dørene.  (FOTO:  U.E.J.) 

Ellemann  han  godt  var  klar 
over  at  her  var  der  tale  om 
en  mand  med  stor  betyd- 
ning, og  så  beskrev  han 
ellers  i  øvrigt  profeten  som 
en  »frisk  fyr«. 

I  ørknen  for  at  lede  efter 
danske  rødder 

Efter  det  officielle  besøg 
lejede  det  danske  par  en  bil 
og  begav  sig  på  opdagelse  i 
Utahs  bjerge  bl.a.  for  at 
finde  Sanpete  County,  der 
skulle  være  grundlagt  af 
danskere  og  fyldt  med  dem. 

Her  faldt  parret  da  også 
over  en  lille  by  med  navnet 
Elsinor,  og  de  blev  enige 
om,  at  her  måtte  man 
standse  op  for  at  lede  efter 


danskere  på  den  lokale 
kirkegård.  Kirkegården  var 
fuldstændig  fyldt  med  nav- 
ne som  Jensen,  Petersen  og 
Hansen.  En  kort  snak  med 
den  lokale  kirkegårdsgraver, 
der  i  øvrigt  ikke  selv  havde 
danske  rødder,  ledte  til  en 
sød  dame  på  byens  rådhus, 
der  havde  udgivet  en  bog 
om  byens  historie  og  dens 
danske  grundlæggere. 

På  byens  eneste  restau- 
rant forkynd  ter  et  stort 
skilt,  at  i  denne  restauration 
foregik  en  handling,  der  af 
staten  Utah  blev  anset  som 
værende  farlig:  Nemlig  ryg- 
ning! Så  alle  rygere  blev 
budt  specielt  velkomne. 
Desværre  var  restauranten 


lukket,  men  Uffe  Ellemann 
gik  bagom  bygningen  og 
bankede  ejeren  op  og  fortal- 
te, »at  han  var  kommet  helt 
fra  Danmark,  og  at  han  der 
var  blevet  kåret  som  årets 
piberyger.  De  havde  vel  ikke 
tænkt  sig,  at  han  skulle  stå 
uden  for  på  gaden  i  Elsinor 
uden  et  måltid  mad?« 

Med  den  smørre  blev 
restauranten  skam  åbnet  for 
de  danske  gæster  og  en  her- 
lig frokost  til  den  enorme 
sum  af  $7,00  blev  serveret. 

Efter  anretningen  i 
Elsinor  på  byens  eneste 
restaurant  gik  turen  videre 
til  Spring  City,  hvor  Uffe 
Ellemann  bl.a.  på  den 
lokale  kirkegård  fandt  en 


hr.  Justesen  fra  Falster,  der 
var  født  i  1826  og  død  1868 
i  Spring  City. 

Før  sit  ophold  i  Utah 
mente  Uffe  Ellemann,  at 
han  vidste  alt,  hvad  der  var 
at  vide  om  dansk  udvandre- 
historie,  men  vel  hjemkom- 
met fra  sin  rejse  erkender 
han,  at  der  var  mange  ting, 
som  han  ikke  vidste,  og 
hans  ophold  i  »det  vilde 
vesten«  klart  havde  udvidet 
hans  horisont. 

-  Selvom  jeg  aldrig 
kunne  blive  medlem  af 
jeres  kirke,  så  er  jeg  fuld  af 
beundring  over  den  måde, 
Kirken  fungerer  på,  sluttede 
Ellemann-Jensen. 

Susanne  Perkins 


1  j||  ^^Hj 


Tinastatuen  af  billedhuggeren  Dennis  Smith,  tidligere  missionær 
i  Danmark.  Tina  er  bror  Smiths  danske  bedstemor  fra  Vendsys- 
sel, som  kigger  ud  over  Vesterhavet. 

Præsident  Hinckley  fyldte  85 


Den  23.  juni  1995 
fyldte  præsident 
Hinckley  85  og  blev 
fejret  ved  en  recep- 
tion i  Kirkens  admi- 
nistrationsbygning. 
Her  følger  et  uddrag 
af  et  interview  præsi- 
dent Hinckley  gav  til 
»Church  News«  i 
den  anledning 

Præsident  Hinckley  blev 
født  den  23.  juni  1910  i 
Salt  Lake  City,  til  Bryant  S. 
og  Ada  Bitner  Hinckley. 
Profetens  bedstefar,  Ira 
Nathaniel  Hinckley,  der 
ofte  hørte  profeten  Joseph 
Smith  tale  i  Nauvoo,  kryd- 
sede sletterne  i  1850  og  var 
senere  med  til  at  etablere 
Cove  Fort  i  Utah. 

1  1937  blev  præsident 
Hinckley  gift  med  Marjorie 
Pay,  og  sammen  har  de  fem 
børn.  De  er  også  bedstefor- 
ældre til  26  børnebørn  og 
er  oldeforældre  til  13. 

Siden  præsident  Hinck- 
ley blev  opretholdt  som 
præsident  for  Kirken  ved 
aprilkonferencen,  har  han 
talt  til  tusindvis  af  Kirkens 
medlemmer  over  hele  ver- 
den. Profeten  har  et  meget 
stort  ønske  om  at  komme 
ud  og  personligt  møde  de 
hellige. 

-  Jeg  har  haft  et  ret 
stramt  rejseprogram,  fordi 
jeg  ønsker  at  være  mere 
sammen  med  medlemmer- 
ne, siger  præsident  Hinck- 
ley til  Church  News  og 
tilføjer,  at  han  ønsker  at  se 
Kirkens  styrke  og  medlem- 
mernes loyalitet  og  hengi- 
venhed. 

—  Det  har  været  vidun- 
derligt at  se  dette,  siger 
præsident  Hinckley. 


Kirkens  ungdom  er  stærk 

På  sine  mange  rejser  har 
profeten  ofte  mødtes  med 
Kirkens  ungdom,  hvilket 
har  bekræftet  for  præsident 
Hinckley,  hvad  han  gentag- 
ne gange  har  udtalt: 

-  At  vi  ikke  på  noget 
tidspunkt  har  haft  en  bedre 
generation  af  unge  menne- 
sker, end  vi  har  i  Kirken  i 
dag.  De  er  trofaste.  De  er  ak- 
tive. De  ved  meget.  De  er 
bare  en  fantastisk  genera- 
tion, på  trods  af  det  miljø 
mange  af  dem  er  nødt  til  at 
vokse  op  i,  siger  præsident 
Hinckley. 

Om  Kirkens  lokale  lede- 
re sagde  præsident  Hinck- 
ley: »Det  er  bare  vidunder- 
ligt at  se,  hvordan  menne- 
sker udvikler  sig  i  Kirken. 
Uanset  hvor  i  Kirken  du 
befinder  dig,  så  vil  du  finde 
lokale  ledere  med  stor  styr- 
ke, evner  og  kapacitet.  Det 
er  virkelig  meget  bemærkel- 
sesværdigt og  vidunderligt. 


Profeten  urolig  for  familien 

Da  præsident  Hinckley  af 
»Church  News«  blev  spurgt 
om,  hvad  der  bekymrede 
ham  mest,  svarede  han: 
-  Jeg  er  bekymret  for  familie- 
livet i  Kirken.  Vi  har  vidun- 
derlige medlemmer,  men  vi 
har  alt  for  mange,  hvis  famili- 
er falder  fra  hinanden.  Det  er 
et  anliggende,  der  giver  an- 
ledning til  alvorlig  bekym- 
ring. Jeg  tror,  at  det  er  min 
mest  alvorlige  bekymring. 

Præsident  Hinckley  sag- 
de, at  der  ikke  er  nogen  stør- 
re udfordring  eller  nogen 
større  mulighed  i  denne  ver- 
den end  det  at  være  forældre. 

-  Det  er  en  Gud-given 
kaldelse,  understregede  pro- 
feten. Den  er  værd  enhver 
anstrengelse,  man  kan  gøre 
sig  for  at  opnå  succes.  Der  er 
ikke  noget  større  værk. 

Profeten  fortsatte: 

-  Der  er  alt  for  meget 
verdslighed  i  vores  hjem. 
Der  er  alt  for  megen  selvisk- 


hed. Det  er  nødvendigt,  at 
vi  vender  tilbage  til  noget 
så  fundamentalt  som  re- 
spekt, påskønnelse,  omsorg 
og  kærlighed  for  hinanden. 
Ligeledes  er  det  nødvendigt, 
at  vi  arbejder  og  tilbeder 
sammen  og  i  det  hele  taget 
lever  sammen  som  familier 
der  elsker  Gud  og  ser  til 
ham  for  lys,  styrke  og  trøst. 

Dette  liv  en  prøvelse 

Under  interviewet  med 
»Church  News«  blev  præ- 
sident Hinckley  bedt  om  at 
kommentere  alle  de  tragedi- 
er, så  mange  mennesker  er 
udsat  for  i  deres  liv.  Under- 
tiden måtte  profeten  stoppe 
for  at  samle  sig  og  holde 
tårerne  tilbage.  Han  sagde: 
Vi  har  mange  tragedier 
overalt  i  Kirken.  Det  svært 
at  forstå,  sagde  profeten. 
Den  eneste  trøst  kommer 
fra  evangeliet.  Der  er  i  vir- 
keligheden ingen  anden 
trøst.  Livet  er  evigt,  døden 
er  en  del  af  vores  evige  rejse. 
Jeg  ser  megen  sorg  og  man- 
ge breve  fra  mennesker,  der 
bare  er  hjerteskærende.  Det 
er  medlemmer  med  familie- 
mæssige, økonomiske  eller 
helbredsmæssige  problemer. 
Bare  alle  slags  problemer. 

-  Dette  liv  er  tiden  til  at 
blive  prøvet,  det  er  en  prø- 
velsens tid  og  en  tid  til  at 
blive  uddannet.  Det  er  tiden 
til  at  drage  sig  erfaringer,  og 
dette  liv  er  tiden  til  at  prø- 
ve at  kvalificere  sig  til  de 
ting,  der  ligger  forude,  sagde 
præsident  Hinckley.  Mod 
slutningen  af  samtalen  blev 
profeten  spurgt,  om  han 
havde  et  fødselsdagsønske 
til  Kirkens  medlemmer. 

-  Efterlev  evangeliet, 
sagde  profeten  uden  at  tøve. 
Fortsæt  arbejdet  og  lad  vær- 
ket vokse.  Vær  glade,  mens 
I  tjener. 

CN/RED 

Den  Danske  Mission 
ledes  nu  af  en  dansker! 


Med  lederskiftet  i 
Den  Danske  Mission 
sidst  i  juni  måned 
blev  en  dansker  for 
første  gang  siden 
anden  verdenskrig 
præsident  for  missio- 
nen i  Danmark 

Det  er  med  stor  glæde 
og  forventning,  at 
medlemmerne  i  begge  stave 
i  Danmark  har  set  frem  til 
den  dag,  hvor  Den  Danske 
Mission  kunne  ledes  af  en 
dansker.  Dagen  er  nu  kom- 
met. I  missionshjemmet  i 
Holte  nord  for  København 
er  præsident  Knud  B.  An- 
dersen med  sin  hustru  Nun- 
ne  nu  flyttet  ind. 

En  varm  sommerdag  i 
juli  besøgte  »Kirkenyt«  den 
nye  præsident  på  missions- 
kontoret  i  Herlev.  Gader  og 
stræder  var  tomme  for 
mennesker  på  denne  varme 
fredag  eftermiddag,  og  det 
synes  nærmest  som  om  hele 
samfundet  lå  i  dvale  under 
den  tryggende  varme  luft. 
Blot  ikke  på  missionens 
kontor.  Her  var  der  spæn- 
ding og  travlhed,  og  præsi- 
dent Andersen  fortalte  vil- 
ligt om  sine  planer  og  øn- 
sker for  missionsarbejdet  i 
Danmark  i  de  kommende  år. 

Sad  ved  apostlenes  fødder 

Netop  ankommet  til  Dan- 
mark efter  et  vidunderligt 
ophold  på  MTC  i  Provo  er 
præsident  Andersen  mere 
end  villig  til  at  dele  den 
store  oplevelse,  det  var  at 
være  blandt  Kirkens  øver- 
ste ledere. 


-  Vi  sad  ved  apostlenes  fød- 
der og  blev  belært,  sagde 
præsident  Andersen  om  det 
fire  dages  seminar  for  mis- 
sionspræsidenter,  som  både 
han  og  søster  Andersen  del- 
tog i. 

-  Det  har  simpelthen 
været  de  fire  bedste  dage  i 
mit  liv,  udtalte  søster  An- 
dersen, der  allerede  er  i  gang 
med  at  forberede  missions- 
hjemmet  til  modtagelsen  af 
hele  ni  nye  missionærer,  der 
ankommer  fra  MTC  i  Provo 
en  af  de  nærmeste  dage. 

Før  ankomsten  til  MTC  i 
Provo  havde  præsident  An- 
dersen set  en  videopræsen- 
tation med  uddrag  fra  en 
særlig  fireside,  der  hver  tirs- 
dag aften  bliver  holdt  på 
MTC.  På  denne  video  sang 


alle  missionærerne  med  højt 
løftede  stemmer  den  nu  så 
kendte  missionærkampsang 
»Tjenere  for  himlens  konge«. 

-  Da  jeg  så  den  video, 
sagde  jeg  til  mig  selv:  »Det 
ville  være  det  største,  du 
kan  opleve,  at  sidde  i  sådan 
en  forsamling  og  synge  den 
sang,  sagde  præsident  An- 
dersen. 

Den  oplevelse  fik  både 
præsident  og  søster  Ander- 
sen, mens  de  var  på  MTC  i 
Provo. 

Boyd  K.  Packer,  funge- 
rende præsident  for  De 
Tolvs  Råd,  var  den  apostel, 
der  skulle  tale  til  den  særli- 
ge fireside  der  blev  afholdt 
mens  alle  missionspræsiden- 
terne  var  på  træningscente- 
ret. 


Traditionen  tro  sang  alle 
deltagerne  den  kendte  sang, 
men  fra  præsident  Andersen 
kom  der  ikke  mange  toner. 

-  Jeg  kunne  ikke  synge, 
jeg  var  bare  så  bevæget.  For 
mig  var  oplevelsen  enorm 
stærk,  fortæller  den  nye 
missionspræsident. 

Præsident  Boyd  K.  Pack- 
er fortalte  ved  denne  særli- 
ge fireside  de  tilstedeværen- 
de, hvorfor  netop  denne 
sang  var  blevet  missionæ- 
rernes kampsang  verden 
over. 

På  et  tidspunkt,  hvor 
præsident  Packer  var  for- 
mand for  Kirkens  musikko- 
mité, følte  han,  at  vi  som 
kirke  manglede  en  rigtig 
slagsang,  der  virkelig  kunne 
løfte  missionsarbejdet. 

Han  nævne  dette  for  sin 
kone,  der  med  det  samme 
sagde,  at  hun  lige  havde 
sangen,  der  passede.  Fra  sine 
gemmer  fandt  hun  sangen 
frem,  som  på  daværende 
tidspunkt  var  gået  lidt  i 
glemmebogen. 

Boyd  Packer  og  hans  ko- 
ne brugte  hele  aftenen  på  at 
spille  og  synge  sangen  igen- 
nem og  var  begge  enige  om, 
at  denne  sang  lige  var  det, 
der  var  brug  for. 

Næste  dag  mødte  præsi- 
dent Packer  tilfældigt  i  Kir- 
kens kontorbygning  den 
bror,  der  stod  for  sammen- 
sætningen af  den  nye  grøn- 
ne salmebog.  Bogen,  der  al- 
lerede på  det  tidspunkt  var 
gennemarbejdet  og  lå  klar 
til  at  blive  trykt  i  millionop- 
lag, havde  været  undervejs  i 
mange  år.  Forsigtigt  spurgte 
bror  Packer  denne  bror,  om 
sangen,  han  den  foregående 
aften  var  blevet  så  begej- 

Den  danske  missionspræsident  og  hustru  til  middag  sammen  med  ældste  Jefrey  R.  Holland  og  frue 
samt  den  nye  russiske  præsident  Efinov  og  hans  hustru.  (FOTO:  K.B.  Andersen) 


stret  for,  var  inkluderet  i 
den  nye  bog.  -  Nej,  lød 
svaret.  -  Den  skal  med,  sag- 
de Boyd  Packer. 

-  Jamen  er  du  klar  over, 
hvor  mange  penge  det  vil 
koste  Kirken? 

Det  er  lige  meget,  lød 
svaret  fra  ældste  Packer.  Og 
enden  på  historien  blev,  at 
sangen  kom  med  i  både  den 
engelske  og  samtlige  inter- 
nationale udgaver  af  Kir- 
kens nye  Salmer  og  sange. 

I  den  danske  såvel  som 
hundredvis  af  andre  missio- 
ner over  hele  verden  kan 
man  ofte  høre  både  missio- 
nærer og  medlemmer  stem- 
me i  til  den  nu  så  kendte 
melodi.  Melodien  er  blevet 
oversat  til  dansk  af  søster 
Else  Nielsen  og  har  titlen: 
»Tjenere  for  himlens  konge.« 

For  både  præsident  og 
søster  Andersen  blev  denne 
fireside  en  helt  speciel  op- 
byggende oplevelse. 

Første  russiske 
missionspræsident 

For  det  nye  missionpræsi- 
dentpar var  det  også  en  stor 
oplevelse  at  være  på  MTC 
sammen  med  den  første  rus- 
siske missionspræsident. 
Præsident  Efinov  fra  Skt. 
Petersburg  blev  for  blot  5  år 
siden  selv  døbt  som  medlem 
af  Kirken. 


-  Det  var  en  utrolig  ople- 
velse at  møde  ham  og  høre 
ham  tale. 

-  Det  var  som  at  høre 
Jeltsin,  når  han  talte,  men 
ånden  var  en  helt  anden, 
fortæller  præsident  Ander- 
sen, der  selv  var  en  af  blot 
få  præsidenter,  der  ikke 
kom  fra  USA. 

Måske  netop  derfor  blev 
det  vores  nye  præsidentpar 
forundt  personligt  at  hilse 
på  profeten,  da  han  den  sid- 
ste dag  kom  til  MTC  for  at 
tale  til  alle  de  nye  missions- 
præsidenter  og  deres  hu- 
struer. 

-  Profeten  gav  os  nogle 
dejlige  og  specielle  velsig- 
nelser, fortæller  præsident 
Andersen. 

Vigtigt  at  tilpasse  sig  den 
lokale  kultur 

Af  ældste  Joseph  B.  Worth- 
lin  lærte  præsident  Ander- 
sen noget  meget  vigtigt. 
Han  sagde:  »Du  kan  tilpas- 
se missioneringen  til  kultu- 
ren, men  du  kan  ikke  til- 
passe kulturen  til  missione- 
ringen.« 

Netop  dette  citat  bringer 
præsident  Andersen  ind  på 
emnet,  Den  Danske  Missi- 
ons fremtid  og  de  visioner, 
han  som  præsident  har  for 
missioneringen  her  i  Dan- 
mark. 


-  Det  er  min  erfaring,  at  de 
fleste  danskere  ikke  vil 
skubbes,  siger  præsident 
Andersen,  derfor  må  vi  til- 
passe os  og  gå  mere  forsig- 
tigt frem,  når  vi  forpligtiger 
mennesker  til  dåb. 

-  Alene  det  ord  forplig- 
tiger er  helt  forkert.  Det 
bryder  danskere  sig  ikke 
om.  Jeg  tror,  at  de  skal  invi- 
teres, tilføjer  præsident  An- 
dersen. 

Vores  nye  missionspræsi- 
dent ønsker,  at  missionen 
skal  være  mere  synlig,  hvil- 
ket kan  opnås  ved  at  arbej- 


de mere  sammen  med  med- 
lemmerne. Altså  flere 
»splits«  som  det  hedder  i 
missionær-kredse . 

Præsident  Andersen  øn- 
sker også  at  gøre  missionens 
arbejde  mere  synligt  ved  at 
informere  landets  medlem- 
mer om  deres  arbejde  bl.a. 
gennem  artikler  i  »Kirke- 
nyt«. 

-  Som  medlemmer  af 
Kirken  her  i  Danmark  er 
det  vigtigt,  at  vi  forstår,  at 
vores  største  problem  er,  at 
vi  ikke  har  tilgang,  siger 
præsident  Andersen.  Vi  har 
ikke  noget  større  problem! 

Præsident  Andersen  for- 
talte om  den  store  oplevel- 
se, det  var,  som  stavspræsi- 
dent  for  Århus  Stav,  at  få 
lov  til  at  være  med  til  at 
dele  Odense  Ward. 

-  Vi  kunne  ikke  få  nogen 
større  glæde,  end  hvis  det 
skulle  ske  for  os,  udtaler  den 
nye  missionspræsident,  der 
med  glæde  og  på  egen  be- 
kostning de  kommende  tre 
år  vil  tjene  Herren  og  det 
danske  folk  som  præsident 
for  Den  Danske  Mission. 

»Kirkenyt«  byder  præsi- 
dent og  søster  Andersen 
velkommen  til  missionen 
og  ønsker  dem  held  og 
lykke  i  deres  nye  kaldelse. 

Susanne  Perkins 


Præsident  og  søster  Andersen  på  kontoret  i  Herlev.  (FOTO:TD) 

Besøgslærerindestævne 

i  Århus  stav 


Et  udsnit  af  de  mange  flotte  kager.  Vinderen  af  førstepræmien  er  salmebogen  i  forgrunden. 
(FOTO:  Gerda  Jensen) 


For  120  søstre  i 

o 

Århus  Stav  blev 
lørdag  den  10.  juni 
1995  en  dejlig  dag. 
De  mødtes  i  stavs- 
bygningen  i  Århus 
til  et  besøgslærerinde- 
stævne, der  havde  til 
formål  at  motivere  og 
fremme  besøgsarbej- 
det  i  Århus  Stav 


orud  for  stævnet  var  der 
udskrevet  en  konkur- 


rence om  den  flottest  pyn- 
tede kage.  Der  var  allerede 
en  fin  stemning,  da  søstrene 
ankom  til  stavsbygn  ingen  i 
Århus,  og  der  blev  kigget  på 
de  flotte  og  fantasifulde  ka- 
ger, som  blev  båret  ned  til 
køkkenet. 


Mødets  tema  var:  »Elsker 
hverandre«.  Søster  Linda 
Donati  fra  Silkeborg  fortal- 
te om  sine  bedste  oplevelser 
som  besøgslærerinde,  og  sø- 
ster Jean  Blicher-Olsen,  der 
er  født  i  Sydafrika,  men  nu 
bor  i  Horsens,  fortalte  om  be- 
søgsarbejdet  i  sit  hjemland. 
Efter  solosang  af  Kirsten 
Holmboe  fra  Esbjerg  hørte  vi 
en  dejlig  tale  om,  at  kvinder 
bør  have  selvværdsfølelse.  Vi 
må  se  indad  først,  og  så  må 
vi  arbejde  på  at  få  vores  be- 
søgsarbejde  til  at  fungere  - 
vi  må  vise  interesse  for  vo- 
res søstre  og  kende  deres  be- 
hov. Disse  vise  ord  kom  fra 
søster  Ida  Karnil  fra  Odense. 

Målsætning  er  vigtigt 

Søster  Gerda  Jensen  fra 
stavens  Hjælpeforening 
talte  om  at  sætte  sig  mål  i 
sit  besøgsarbejde. 


-  Vi  bør  have  en  målsæt- 
ning for  hver  eneste  søster, 
vi  besøger,  sagde  søster  Jen- 
sen, der  fortsatte  med  at  si- 
ge, at  på  den  måde  kan  vi 
se  fremskridt  og  gå  fremad. 

Forslag  til  målsætning 
var  bl.a.,  at  man  ville  slutte 
med  bøn  i  hvert  hjem  man 
besøger,  eller  få  søsteren  til 
selv  at  bede.  Andre  forslag 
var  at  motivere  søstrene  til 
at  holde  »Stjernen«  og  op- 
fordre søstrene  til  at  deltage 
i  hjemkundskabsmøderne. 
Målene  er  selvfølgelig  for- 
skellige fra  søster  til  søster. 

Som  sidste  taler  ved  mø- 
det deltog  stavspræsident 
Carsten  Larsen,  som  talte 
om,  at  vi  må  vise  ansvarlig- 
hed over  for  vores  handlin- 
ger. Vi  hørte  nogle  gribende 
beretninger  om,  hvordan 
kvinder  kan  komme  styrke- 
de igennem  personlige  tra- 


gedier, som  de  bliver  ramt 
af.  Anden  var  meget  stærk, 
og  flere  søstre  var  rørt  til  tå- 
rer. Det  var  et  dejligt  møde, 
hvor  ro  og  opmærksomhed 
udstrålede  fra  de  søstre,  som 
var  tilstede. 

Dejlig  mad  og  kager  i 
massevis 

Nu  var  det  tid  til  en  pause, 
hvor  søstrene  kunne  få  lidt 
at  spise,  og  de  flotte  kager 
kunne  bedømmes  og  smages. 
Hjælpeforeningen  havde 
sørget  for  kold  kartoffelsalat 
og  skinke  og  sodavand. 

Der  blev  talt  livligt 
søstrene  imellem,  og  nogle 
kunne  ønske  sig  en  endnu 
længere  pause,  så  de  kunne 
få  talt  med  alle  vennerne. 

Bordene  i  kælderen  var  i 
øvrigt  flot  pyntet  med  frisk 
løv,  og  det  fortælles,  at  det 
havde  taget  seks  timer  at 

Hovedrollerne  i  skuespillet  havde  tv.  Linda  Donau  og 
th.  Lone  Kreiberg.  (FOTO:  Gerda  Jensen) 


fremtrylle  de  meget  flotte 
papirsduge,  somo Anette 
Rosenkilde  fra  Århus  havde 
frembragt. 

I  sidste  halvdel  af  mødet 
blev  der  uddelt  præmier  for 
kagerne,  og  vinder  af  første- 
præmien blev  Odense  2. 
Ward  med  en  kage,  som  var 
en  opslået  salmebog  med 
teksterne:  »Elsker  hveran- 
dre« og  »Som  søstre  i  Zion«. 
Efter  præmieuddelingen  så 


vi  det  med  spænding  imøde- 
sete skuespil:  »In  need  of 
His  love.« 

Linda  Donati  og  Lone 
Buur  Kreiberg  fra  Silkeborg 
gjorde  det  fremragende  som 
henholdsvis  bedstemor  og 
barnebarn,  som  taler  sam- 
men om  besøgsarbejdet.  De 
var  virkelig  overbevisende  i 
deres  fremførelser.  Musik- 
ken, der  hørte  med  til  skue- 
spillet, var  lagt  i  hænderne 


Sangene  blev  flot  udført  af  en  trio  bestående  af  fra  venstre: 
Lis  Steffensen,  Lisbeth  Christensen  og  Anette  Lang. 
(FOTO:  Gerda  Jensen) 


o 

Søster  Ida  Karnil  fra  Odense  talte  ved  stævnet  i  Århus. 
(FOTO:  Gerda  Jensen) 


på  en  professionel  pianist, 
nemlig  Lisbeth  Bro  fra 
Aalborg  Ward,  og  sangene 
blev  udført  af  en  fin  trio 
også  fra  Aalborg,  nemlig  Lis 
Steffensen,  Lisbeth  Chri- 
stensen og  Anette  Pang. 

Efter  skuespillet  var  der 
vidnesbyrdsmøde,  hvor 
mange  søstre  stod  op  og  bar 
deres  vidnesbyrd  om  besøgs- 
arbejdet  og  dets  betydning. 
En  af  salmerne,  der  blev 


sunget,  var  skrevet  af  søster 
Inger  Madsen  fra  Fredericia. 
For  os,  som  deltog,  var  det 
en  glad  dag.  Følelsen  af 
fællesskab  søstrene  imellem 
var  der  også.  Se  bare  på  de 
dejlige  billeder.  En  stor  tak 
skal  lyde  til  alle,  som  deltog, 
og  som  hjalp  med  til,  at  det 
blev  en  rigtig  god  dag. 

Gerda  Jensen, 
er  præsidentinde  for  Hjælpe- 
foreningen  i  Århus  Stav. 


Lisbeth  Bro  fra  Aalborg  spillede  professionelt  på  flyglet. 
(FOTO:  Gerda  Jensen) 

Oscaruddeling 
i  Københavns  Stav 


Unge  seminarelever  fra  Københavns  Stav  fejrer  skoleårets  slutning.  (FOTO:  Lisa  Koch) 


Som  afslutning  på  semi- 
naråret 1994/95  sam- 
ledes stavens  seminarelever 
og  -ledere  til  alle  tiders 
aktivitet  i  bygningen  på 
Maglegårds  Allé. 

Aftenen  stod  i  filmens 
tegn  og  var  blevet  lanceret 
som  en  næsten  vaskeægte 
Oscaruddeling.  Alle  enhe- 
der i  staven  havde  produce- 
ret en  film,  som  blev  bedømt 
af  en  dommerkommité,  og 
lørdag  aften  var  så  den  offi- 
cielle Oscaruddeling. 


Det  var  en  aktivitet,  der 
af  stavens  unge  »piger«  og 
»drenge«  blev  taget  ganske 
alvorligt. 

Det  var  i  imponerende 
flotte  gallakjoler  og  smo- 
kings, at  de  unge  menne- 
sker ankom  til  bygningen. 
Som  i  ægte  Hollywoodstil 
blev  de  »kendte  stjerner« 
interviewet  af  ventende  tv- 
hold.  Der  var  både  kamera- 
er og  røde  løbere.  Efter  afte- 
nens glimrende  middag  ind- 
ledtes programmet  med  de 


optagelser,  der  var  taget  ved 
gæsternes  ankomst.  Og  så 
begyndte  fremvisningen  af 
filmene.  Der  var  jubel  og 
hyl  og  tilråb.  Nogle  studere- 
de med  stor  interesse  deres 
egne  præstationer,  mens 
andre  gemte  hovederne  i 
skødet  af  bar  generthed. 
(Eller  hvad  der  nu  kunne 
være  årsag  til  sådan  en 
mærkelig  handling) 

Uden  at  påstå  at  det  he- 
le var  aftalt  spil,  så  må  det 
konstateres,  at  præmierne 


på  en  eller  anden  forunder- 
lig måde  blev  fordelt  meget 
ligeligt  mellem  de  forskelli- 
ge film.  Således  var  det  ikke 
fuldstændigt  som  i  den  vir- 
kelige verden,  hvor  et  me- 
gahit  let  kan  løbe  af  med 
hele  6-7  Oscarfigurer. 

Men  er  det  det  at  vinde, 
der  tæller?  Absolut  ikke! 
mente  de  fleste  deltagere. 

»Det  er  en  ære  bare  at 
være  blevet  nomineret«. 

RED 


Et  udsnit  af  de  dejlige  piger  før  aftenens  gallamiddag. 
(FOTO:  Lisa  Koch) 


l  en  flot  pyntet  sal  blev  der  severet  en  »første  klasses«  middag 
som  optakt  til  aftenens  filmforevisning.  (FOTO:  Lisa  Koch) 

Salt  Lake  City  valgt  som  vært 
for  vinterolympiaden  i  år  2002 


Over  50.000  mennesker  stimlede  sammen  foran  rådhuset  i  Salt  Lake  City 
for  at  høre  den  spændende  bekendtgørelse.  (FOTO:  CN) 


Over  50.000  menne- 
sker  stimlede  sam- 
men foran  rådhuset  i 
Salt  Lake  City  for  at 
overvære  en  direkte 
transmition  fra 
Budapest,  hvorfra 
formanden  for  den 
internationale  olym- 
piske komité,  Juan 
Antonio  Samaranch, 
skulle  bekendtgøre, 
hvilken  af  de  mange 
ansøgninger  de  havde 
valgt  som  vært  for 
vinterolympiaden  i 
2002 


Tabernakelkoret  sang 
ved  arrangementet,  der 
ledte  op  til  den  dramatiske 
bekendgørelse,  og  var  med 


til  at  øge  stemningen  og 
festligholdelsen.  Allerede 
to  timer  før  den  spændende 
bekendtgørelse  bidrog 
Tabernakelkoret  til  den 
spændte  stemning  med  et 
kæmpeprogram  bestående 
af  kendte  amerikanske 
sange.  Koret  sang  alt  lige 
fra  deres  kendte  version  af 
»Battle  Hymn  of  the  Repu- 


blic«  til  kendte  Disney-me- 
lodier fra  filmen  Pinocchio. 
Ved  slutningen  af  korets 
optræden  kommenterede 
en  lokal  kendt  TV  person- 
lighed, »at  det  ville  være 
vidunderligt  at  høre  koret 
synge  ved  åbningsceremo- 
nien ved  legene  i  år  2002. 
Den  drøm  syntes  pludselig 
meget  mere  realistisk,  da 


Tabernakelkoret  sang  ved  arrangementet  der  ledte  op  til  den 
dramatiske  bekendtgørelse.  (FOTO:  CN) 


det  kæmpe  publikum  ca.  kl. 
1 1 :30  kunne  høre  forman- 
den for  komiteen  bekendt- 
gøre, at  den  internationale 
komité  havde  besluttet  at 
uddelegere  tilrettelæggelsen 
af  de  19.  olympiske  vinter- 
lege til  Salt  Lake  City. 

Mængden  var  så  henrykt 
og  overstadig,  og  deres  re- 
aktion kunne  føles  rent  fy- 
sisk, såvel  som  høres. 

Samme  eftermiddag  ud- 
talte Kirkens  Første  Præsi- 
dentskab følgende:  »Kirken 
vil  samarbejde  med  både 
statens  og  byens  ledere  for 
at  være  så  gæstfrie  værter 
som  overhovedet  muligt.  Vi 
vil  gøre  alt,  hvad  vi  kan  for 
at  få  både  sportsfolk,  besø- 
gende og  andre  gæster  fra 
hele  verden  til  at  føle  sig 
velkomne.  Vi  håber  at  dette 
vil  blive  en  tilfredstillende 
og  produktiv  tid  for  alle  in- 
volverede.« 

CN/RED 

Ældste  Osmond  afbryder  lovende 
sangkarriere  for  at  tjene 
som  missionær  i  Danmark! 


Pigerne  hvinede  og 
skreg  og  ventede  i 
hundredvis  omkring 
kirkebygningen  på 
Maglegårds  Allé. 
Det  var  ikke  just 
nadvermøde  eller 
GUF-aktiviteter, 
der  tiltrak  de  enorme 
mængder  unge  men- 
nesker, men  snarere 
en  af  halvfjerdsernes 
største  popgrupper 
og  musikalske 
fænomener  »The 
Osmonds  Brothers« 


Hører  du  til  den  genera- 
tion, der  var  teenager 
sidst  i  60'erne  eller  først  i 
70'erne,  så  kan  du  næppe 
have  glemt  hysteriet,  hupla- 
en  og  den  enorme  spæn- 
ding, der  omgav  den  ver- 
densberømte sanggruppe 
»The  Osmond  Brothers«. 

Ikke  nok  med,  at  de  fem 
unge  drenge/mænd  så  knald- 
godt ud,  men  de  kunne  også 
synge,  så  ethvert  pigehjerte 
verden  rundt  smeltede. 

»The  Osmond  Brothers« 
blev  en  verdenssensation, 
og  alle  vegne  de  kom  frem, 
blev  de  mødt  af  tusindvis  af 
fans,  og  de  optrådte  for 
fuldstændigt  udsolgte  huse  i 
verdens  største  byer  og  kon- 
certsale. Denne  gruppe  var 
imidlertid  ikke  som  så  man- 
ge andre  rockmusikere. 
Mens  det  i  halvfjerdserne 


Ældste  Michael  Alan  Osmond,  nyligt  ankommet  til 
Den  Danske  Mission.  (FOTO:TD) 


var  helt  almindeligt,  at 
kendte  musikere  brugte  bå- 
de alkohol  og  narkotika  af 
enhver  art,  blev  det  over 
hele  verden  almindelig 
kendt,  at  hele  familien 
Osmond  var  medlemmer  af 
Jesu  Kristi  Kirke  af  Sidste 
Dages  Hellige,  og  Kirkens 
lære  og  standarder  blev  i 
forbindelse  med  familiens 
popularitet  kendt  af  millio- 
ner af  fans  jorden  rundt. 
Også  i  Danmark  har  vi  i 
dag  mange  medlemmer  af 
Kirken,  der  kan  fortælle,  at 
grunden  til  at  de  undersøgte 
Kirken  og  blev  døbt,  ude- 
lukkende var  deres  interesse 
i  og  for  de  kendte  musikere. 

I  København  holdt  fami- 
lien en  fireside  i  kirkebyg- 
ningen på  Maglegards  Allé, 
der  for  os,  der  var  tilstede, 
blev  en  uforglemmelig  ople- 


velse. Og  firesides  som  den- 
ne holdt  de  berømte  sange- 
re i  de  fleste  byer  over  hele 
verden,  hvor  de  kom  frem 
på  deres  koncertturneer. 

For  de  fem  unge  Os- 
mond-brødre  blev  det  ikke 
muligt  at  tjene  som  fuld- 
tidsmissionærer,  men  evan- 
geliet bragte  de  til  tusinde 
af  mennesker  i  mange  lande. 

Familiens  første  missionær 

1  Den  Danske  Mission  har 
vi  i  øjeblikket  79  fuldtids- 
missionærer.  En  af  dem  er 
ældste  Michael  Alan 
Osmond,  der  som  de  fleste 
andre  unge  ældster  i  missio- 
nen er  19  år  gammel.  Som 
alle  de  andre  fuldtidsmissio- 
nærer  ønsker  han  blot  at 
tjene  Herren  og  det  danske 
folk,  mens  han  er  her  på  sin 
mission.  Han  går  i  mørkt 


jakkesæt  og  hvid  skjorte 
ligesom  de  andre  missionæ- 
rer, og  som  de  fleste  andre 
kommer  han  også  fra  USA, 
nærmere  betegnet  Branson, 
Missouri.  Men  her  hører 
lighederne  på  mange  om- 
råder også  op.  Ældste 
Osmond  er  søn  af  Alan 
Osmond,  der  er  den  ældste 
af  de  fem  brødre  i  den  be- 
rømte sanggruppe.  Ældste 
Osmond  er  den  ældste  af  8 
brødre,  så  han  kommer  fra 
en  familie,  hvor  der  er  liv 
og  glade  dage. 

Fra  sin  barndom  husker 
han  vel  sin  fars  berømthed. 
Som  lille  dreng  var  han  ofte 
med  sin  far  rundt  på  turné, 
hvor  han  oplevede  fans, 
presse,  bodyguards  og  of- 
fentlighedens store  interesse. 

I  ældste  Osmonds  fami- 
lie er  det  evangeliet,  der  er  i 
centrum.  Som  alle  andre  fa- 
milier i  Kirken  deltager  fa- 
milien i  wardets  aktiviteter, 
og  i  hjemmet  bliver  der 
holdt  både  familiebøn  og 
hjemmeaftener. 

-  Det  er  Kirken  og  evan- 
geliet, der  har  holdt  vores 
familie  tæt  knyttet,  fortæl- 
ler ældste  Osmond. 

-  Som  børn  lå  vi  i  vores 
senge  og  sang,  og  efterhån- 
den blev  vi  helt  gode  til 
det,  siger  ældste  Osmond. 
Sammen  med  tre  af  sine 
brødre  stillede  han  op  som 
deltager  i  en  talentkonkur- 
rence i  Utah,  og  så  gentog 
historien  sig  selv. 

Som  da  ældste  Osmonds 
far  og  hans  brødre  blev 
berømte  i  halvfjerdserne, 
var  »People  Magazine«,  et 

Ældste  Osmond  forbereder  en  ung  mand  til  at  modtage  Ældste  Osmond  banker  på  døre  som  alle  andre  missionærer 

Det  Aronske  Præstedømme. ( FOTO :TD)  verden  over.  (FOTO:  TD) 


kendt  amerikansk  ugeblad, 
til  stede  ved  konkurrencen, 
og  de  skrev  en  kæmpe  arti- 
kel om  denne  nye  »Second 
Generation  Osmond 
Brothers«.  Så  lavede  Bob 
Hope  et  juleshow,  nøjagtigt 
som  han  gjorde  det  med  de 
første  »Osmond  Brothers«, 
og  det  blev  set  på  fjernsynet 
af  millioner  af  amerikanere. 

-  Før  talentkonkurren- 
cen havde  de  fire  brødre 
sunget  sådan  lidt  rundt 
omkring  i  nabolaget. 
Venner  og  bekendte  betalte 
drengene  lidt  håndører  for 
at  komme  og  synge  til  fester 
og  sammenkomster. 

-  Da  det  gik  op  for  os,  at 
vi  kunne  tjene  penge  på  at 
synge,  gik  der  sport  i  det, 
fortæller  ældste  Osmond, 
der  tilføjede,  at  begge  hans 
forældre  frarådede,  at  dren- 
gene dannede  en  officiel 
gruppe. 

Men  gruppe  blev  det  til, 
og  »Osmonds  the  Second 
Generation«  blev  dannet. 
Inden  familien  fik  set  sig 
om,  var  drengene  blevet 
kendt,  og  som  deres  far  og 
hans  brødre  begyndte  de  at 
turnere  og  give  koncerter. 
Først  i  USA  siden  i  Eng- 
land og  Østen,  hvor  de 
virkelig  blev  kendte.  I  selve 


Europa  er  denne  nye  Os- 
mond-gruppe  endnu  ikke 
kendt,  da  familien  med  vilje 
har  prøvet  at  styre  forløbet. 

2  CD  og  en  mission 

For  ældste  Osmond  og  hans 
tre  brødre  er  det  indtil  nu 
blevet  til  indspilningen  af  2 
CD'er,  hvorfra  man  i  Eng- 
land og  USA  har  haft  flere 
singlenumre,  der  har  været 
hits  på  top  40  listen. 


For  ældste  Osmond,  der  i 
gruppen  er  lead-singer  og 
spiller  elektrisk  guitar  og 
saxofon,  var  det  ikke  nogen 
svær  beslutning  at  tage  på 
mission. 

-  Med  mine  brødre  og 
mine  forældre  har  jeg  rejst 
over  hele  verden,  og  jeg  har 
selv  set,  hvad  evangeliet  kan 
gøre  for  mennesker.  Det  øn- 
skede jeg  at  være  en  del  af, 
fortæller  ældste  Osmond. 


Man  kan  sagtens  forestille 
sig,  at  det  må  have  været 
noget  af  en  omvæltning,  at 
gå  fra  en  hverdag  i  kæmpe 
luksushjem  og  hoteller  til 
ydmyge  missionærboliger, 
men  for  ældste  Osmond  be- 
tyder det  ikke  spor. 

-  Hvad  jeg  end  kan  gøre 
for  at  bringe  mennesker 
evangeliet,  er  jeg  villig  til 
at  gøre,  siger  ældste 
Osmond,  der  nu  arbejder  i 
Bagsværd,  en  lille  by  nord 
for  København. 

I  Danmark  har  få  men- 
nesker hørt  om  »Osmond 
the  second  Generation«, 
men  navnet  Osmond  er 
meget  kendt,  og  folk  spør- 
ger tit  om,  hvilken  af  de 
fem  brødre  der  er  ældste 
Osmonds  far. 

Før  sit  kald  til  Danmark 
kendte  ældste  Osmond  ikke 
så  meget  til  landet,  men 
efter  en  lille  smule  research 
fandt  han  snart  ud  af,  at 
mange  af  familiens  forfædre 
stammede  herfra. 

-  Jeg  håber  virkelig,  at 
jeg  her  på  min  mission  kan 
være  så  heldig  at  møde 
nogen  af  mine  slægtninge 
og  måske  endda  også  under- 
vise dem  i  evangeliet,  siger 
ældste  Osmond. 

Special  Nord  på  Fanø 


Enlige  medlemmer  fra  hele  Norden  hyggede  sig  under  fredagens  gallamiddag.  (FOTO:  LENA  PANG) 


Mandag  den  3.  juli 
mødtes  EV'er  fra  hele 
Norden  på  Fanø. 

Velkomsten,  der  var  fast- 
sat til  kl.  18.00  blev  udsat 
til  kl.  20.00  i  håb  om,  at 
bussen  fra  Sverige  ville 
være  nået  frem.  Det  var 
den  ikke,  så  vi  måtte 
begynde  uden  svenskerne. 
De  ankom  lidt  senere  på 
aften  meget  trætte  efter  en 
lang  tur.  De  havde  ikke 
forestillet  sig,  at  der  var  så 
langt,  men  som  én  af  dem 
udtrykte  det  et  par  dage 
senere:  »Nu  forstår  vi  bedre 
hvor  langt  danskerne  rejser, 
når  der  er  arrangementer  i 
Sverige«. 

Det  daglige  program 

Tirsdag  formiddag  var  der 
nogle  gode  workshops. 


Nogle  hørte  om  Fanøs  lokal- 
historie, og  de  kunne  for- 
tælle os  andre  små  detaljer 
på  de  udflugter,  vi  senere 
var  på.  Andre  hørte  om 
tidevandet,  og  det  kunne 
være  nok  så  godt  at  vide 
noget  om,  hvis  man  ville  en 
tur  i  Vesterhavet.  Vores 
hotel  lå  et  stenkast  eller  et 
par  kilometer  fra  havet  alt 
efter  om  det  var  høj-  eller 
lavvande.  Den  sidste  work- 
shop var  et  dejligt  aerobic/ 
callanetics/udstræknings- 
program  for  dem,  der  gerne 
ville  være  mere  aktive. 

Tirsdag  eftermiddag  var 
der  udflugt  til  Fanøs  fugle- 
køjer. I  gamle  dage  fangede 
man  ænder  der,  men  meto- 
den, man  brugte,  er  ikke 
længere  tilladt,  så  i  dag  er 
det  et  slags  fristed  for  æn- 


der og  turister.  Det  blev  og- 
så til  en  travetur  i  Fanøs 
dejlige  natur.  De  fleste  valg- 
te den  korte  rute,  måske 
fordi  det  havde  regnet  lidt  i 
begyndelsen.  Vi  var  dog 
nogle  få,  der  tog  den  lange 
tur,  hvor  vi  oplevede,  hvor 
varieret  Fanøs  natur  er.  Un- 
der turen  fortalte  en  af  del- 
tagerne, hvordan  han  var 
blevet  omvendt  til  Kirken. 

Naturen  er  dejlig,  men 
det  bedste  ved  Special 
Nord  er  de  nye  venner  man 
møder,  og  de  gamle  venner 
man  lærer  bedre  at  kende. 

Onsdag  var  der  udflugter 
til  Esbjerg  Fiskeri-  og  Sø- 
fartsmuseum eller  til  Nord- 
by på  Fanø.  De  fleste  valgte 
Nordby,  og  Anne-Grethe 
fra  Tønder  gav  os  en  guided 
tur.  Da  vi  var  så  mange, 


skete  det  flere  gange,  at  vi 
stoppede  trafikken  i  de 
smalle  gader.  Bagefter  kun- 
ne vi  selv  gå  rundt  og  se  på 
museer,  ravsliberiet,  eller  gå 
op  til  et  højdepunkt,  hvor- 
fra man  kunne  se  Esbjerg  og 
hele  Fanøs  nordspids. 

Hver  morgen  skiftedes 
landene  til  at  have  et  kort 
program,  og  vi  fik  dagens 
informationer.  Torsdag  talte 
regionalrepræsentant  Ing- 
var Olsson  om  Mormons 
Bog.  Bror  og  søster  Olsson 
og  nogle  af  deres  børn  var 
med  os  et  par  dage.  Efter 
denne  morgensamling  var 
der  udflugt  til  Sønderho. 
Mens  nogle  tog  bussen 
derned,  var  der  en  del,  der 
lejede  cykler  og  cyklede, 
enten  ad  landevejen  eller 
langs  stranden. 

Der  blev  spillet  op  til  dans  af  et  orkester  bestående  af  medlemmer 
fra  Århus  Stav.  (FOTO:  LENA  PANG) 


Fredag  var  der  workshops 
om  Mormons  Bog,  sang  og 
musik  eller  callanetics. 
Efter  frokost  var  der  kon- 
kurrence i  sandslots-byg- 
ning nede  på  stranden. 
Det  blev  til  nogle  flotte 
mesterværker,  men  slottet, 
der  blev  bevogtet  af  den 
farlige  drage,  løb  dog  af  med 
førstepræmien.  Hotellets 
badeland,  sauna,  swimming- 
pool og  tyrkiske  bad  blev 
også  flittigt  brugt  i  løbet  af 
ugen.  Med  disse  bekvem- 
meligheder var  det  heller 


ikke  noget  problem,  at  vi  i 
flere  lejligheder  var  6  men- 
nesker om  et  badeværelse. 

Dans  hver  aften 

Hver  aften  spillede  vores 
fantastiske,  utrættelige 
discjockey  op  til  dans  i 
Kongens  kælder,  som  regel 
efter  et  eller  andet  lille  pro- 
gram. 

Tirsdag  talte  regionalre- 
præsentanten. Onsdag  var 
der  squaredans  og  fælles- 
sang. Torsdagen  bød  på  det 
traditionelle  kulturprogram, 


hvor  hvert  land  optræder. 
Fredag  foregik  det  dog  i 
hotellets  restaurant,  hvor  vi 
havde  gallamiddag  og  fest 
med  levende  orkester. 

Faktisk  var  det  et  noget 
udvidet  Norden,  der  var 
samlet  på  Fanø.  Under 
gallamiddagen  fandt  man 
ud  af,  at  vi  repræsenterede 
14  forskellige  lande. 

Afslutning 

Men  alt  godt  har  jo  også  en 
afslutning.  Denne  foregik 
med  et  vidnesbyrdsmøde  i 
kirkebygningen  i  Esbjerg 
lørdag  den  8.  juli. 

Det  var  et  dejligt  møde. 
Nogle  gav  udtryk  for,  at  de 
havde  været  meget  betæn- 
kelige ved  at  tage  med, 
men  at  de  var  glade  for  at 
de  havde  gjort  det,  fordi 
det  havde  styrket  deres 
vidnesbyrd  og  givet  nye 
venskaber. 

Tak  til  dem,  der  gjorde 
så  meget  for  at  det  skulle 
være  en  god  oplevelse  for 
os  andre  og  på  gensyn  næ- 
ste år,  hvor  vi  ses  i  Tanum 
Strand  i  Sverige. 

Eva  Pallesen  er  medlem  af 
Københavns  3 .  Ward  og 
arbejder  som  EV-repræsen- 
tant  i  Københavns  Stav. 

Driver  teater 

For  ældste  Osmond  er  de 
næste  to  år  af  hans  liv  fuldt 
tilrettelagt.  Det  samme  gæl- 
der lillebror  Nathan,  der 
også  planlægger  at  tjene  en 
fuldtidsmission  for  Kirken. 

I  mellemtiden  er  famili- 
en Osmond  i  fuld  sving 
med  at  drive  et  teater  i 
Branson,  Missouri,  der  er 
blevet  et  nyt  kulturelt  cen- 
ter i  USA.  Byen  er  fyldt 
med  teatre,  hvoraf  familien 
Osmond  altså  driver  et  af 
dem.  Sammen  med  sine  øv- 
rige brødre  fra  den  originale 
Osmond  gruppe  optræder 
ældste  Osmonds  far  Alan 
stadigvæk,  og  brødrene  er 
et  trækplaster  for  turister 
fra  hele  verden. 

Og  så  lidt  nyt  om  de 
kendte  musikere  fra  gamle 
dage:  Donny,  der  i  gamle 
dage  var  gruppens  stjerne, 
er  gift  og  har  fire  børn  og 
optræder  selv  som  Joseph  i 
den  store  populære  musical 
»Joseph  and  the  amazing 
technicolor«,  der  spiller  for 
fulde  huse  i  Chicago.  Også 
Marie,  der  i  USA  er  en 
kendt  country  og  western 
sanger,  har  en  hovedrolle  i 
en  kendt  musical.  Hun  spil- 
ler Maria  i  »The  sound  of 
music«.  Marie  er  gift  og  har 
4  børn.  Jay  er  også  gift  og 
har  en  søn,  som  han  bl.a.  i 
denne  sommer  tager  med 
på  en  tur  til  Danmark  og 
Island.  Jimmy,  der  af  mange 
nok  huskes  som  den  lidt 
buttede  lillebror,  er  nu  gift 
og  har  børn  og  driver  vær- 
ket med  de  andre  brødre  i 
Missouri. 

Alt  i  alt  er  familien  sam- 
let på  et  sted,  og  musikken 
og  evangeliet  har  formået 
at  holde  dem  samlet  og  tæt 
knyttet  til  trods  for  penge, 
berømmelse  og  alt,  hvad 
der  følger  i  kølvandet  af 
disse. 

Susanne  Perkins 


Deltagere  fra  hele  Norden  danser  til  galla  aftenen  på  det  lokale  hotel.  (FOTO:  LENA  PANG) 

NYT  FRA  INFORMATIONS-  OG 
SAMFUNDSTJENESTEN 


De  seks  operastuderende  fra  BYU  på  Arbejdermuseet  i  København.  (FOTO:  Lena  Fang) 

Hvad  har  Carl  Nielsen  koncerter  med 
Kirkens  Informations-  og  samfundstjeneste  at  gøre? 


Som  medlemmer  af  Kir- 
kens Informations'  og 
samfundstjeneste  er  en  af 
vores  fornemmeste  opgaver 
at  bygge  broer  til  samfundet 
omkring  os.  I  håndbogen 
for  Kirkens  Informations- 
og  samfundstjeneste  står 
netop  dette  punkt  nærmere 
defineret  som  broer  af  ven- 
skab og  forståelse.  Netop 
med  dette  punkt  for  øje  gik 
Informations-  og  samfunds- 
tjenesten  i  både  Århus  og 
Københavns  stave  i  krig 
med,  hvad  der  senere  viste 
sig  at  blive  en  større  opgave. 

Fra  USA  lød  meldingen, 
at  6  unge  musikstuderende 
fra  BYU  ønskede  at  komme 
til  Danmark  for  at  give  en 
række  koncerter  i  anled- 
ningen af  Carl  Nielsens  130 
års  fødselsdag. 

Disse  koncerter  ønskede 
de  udelukkende  skulle  ar- 
rangeres og  løbe  af  stablen  i 
meget  professionelt  regi,  og 
de  anså  det  derfor  for  mest 
passende,  hvis  man  kunne 
finde  lokaler  ude  i  byen. 


I  første  omgang  ville  man 
ikke  umiddelbart  syntes,  at 
der  var  den  helt  store  PR- 
mæssige  fangst  at  gøre. 
Men,  ved  nærmere  efter- 
tanke ville  det  på  mange 
områder  måske  alligevel  ik- 


ke være  nogen  dårlig  måde 
at  profilere  Kirken  på.  For 
det  første  var  man  ret  sikre 
på,  at  oplevelsen  rent  mu- 
sisk ville  blive  helt  i  top. 
Dernæst  var  tre  af  de  op- 
trædende hjemvendte  mis- 


Pianisten  Anne  Øland  spillede  Carl  Nielsen  til  bragende  bifald. 
(FOTO:  Lena  Fang) 


sionærer,  der  havde  tjent  i 
Den  Danske  Mission,  hvil- 
ket ville  give  anledning  til 
en  del  omtale  af  Kirken,  og 
dernæst  kom  de  optræden- 
de fra  BYU,  som  drives  af 
Kirken,  og  som  på  et  eller 
andet  niveau  er  kendt  af 
journalister  og  andre  med- 
lemmer af  pressen. 

Mange  forberedelser 

Så  fra  begge  staves  sider  gik 
man  i  gang  med  forberedel- 
serne til  de  unge  menne- 
skers besøg. 

I  Århus  Stav  blev  det  til 
en  dejlig  fireside  i  kirkebyg- 
ningen i  Frederikshavn, 
hvorfra  turen  gik  til  Århus, 
Esbjerg  og  Odense,  hvor  de 
unge  mennesker  i  Kirkens 
bygninger  optrådte  for  fulde 
huse.  (Se  anmeldelser  i  til- 
hørende artikel) 

På  trods  af  vanskelig- 
heder, grundet  budget  og 
lignende  ting,  blev  man  i 
Informationstjenesten  i 
København  enige  om,  at 
man  til  det  sidste  ville 

Et  begejstret  publikum  på  Arbejdermuseet  mandag  d.  12.  juni. 
(FOTO:  Lena  Fang) 


prøve  at  finde  lokaler  i  by- 
en. Dels  for  at  være  mere 
tilgængelig  for  eventuelle 
gæster,  og  dels  for  at  prøve 
forsøget  med,  at  »vi«  bevæ- 
gede os  ud  i  lokalsamfundet. 
Ved  koncerten  den  12.  juni 
havde  den  internationalt 
ansete  pianist  Anne  Øland 
indvilliget  i  at  akkompag- 
nere sangerne  og  også  selv 
fremføre  Carl  Nielsen  på 
flyglet.  Anne  Øland,  der  er 
docent  ved  Det  Danske 
Musikkonservatorium  er  en 
efterspurgt  instruktør  og 
pianist,  der  har  optrådt  på 
mange  af  Europas  kendte 
scener  både  i  England, 
Østrig  og  Tyskland. 

I  Københavns  Stav  ar- 
bejde Lisa  Als  Klein,  der  er 
specialist  i  samfundsanlig- 


gender i  Stavens  Informati- 
ons- og  samfundstjeneste, 
utrætteligt  med  projektet, 
og  det  er  da  også  kun  pga. 
hendes  store  indsats,  at  det 
lykkedes  staven  at  skaffe  de 
studerende  en  koncert  i 
balsalen  på  Arbejdermuseet 
i  København. 

I  samarbejde  med  medie- 
eksperten blev  der  udsendt 
pressemeddelser  til  samtlige 
dagblade  i  Storkøbenhavn 
og  store  farveplakater  blev 
hængt  op  på  biblioteker, 
turistforeninger  og  andre 
offentlige  steder. 

I  stavsbygningen  på 
Maglegaards  Allé  optrådte 
de  seks  amerikanere  sam- 
men med  danske  Mogens 
Mogensen  for  en  fuld  kirke- 
sal, og  søndag  aften  blev 


På  Arbejdermuseet  i  København.  Fra  venstre:  Mogens  Mogensen, 
Anne  Øland,  Christiaan  Crans,  Julianna  Tollestrup,  Jenee 
Wright,  James  Mangan,  Rebecca  Busselberg  og  Paul  Busselberg. 
(FOTO:  Lena  Pang) 


der  på  Priorvej  givet  en 
utrolig  dejlig  åndelig  firesi- 
de,  hvor  der  også  var  fuldt 
hus.  Ved  begge  disse  arran- 
gementer var  der  mange 
gæster  tilstede. 

Mandag  aften  var  det 
store  arrangement  på  Arbej- 
dermuseet med  Anne 
Øland.  Det  blev  rent  kunst- 
nerisk en  suveræn  oplevelse 
for  de  besøgende  og  omgi- 
velserne kunne  ikke  have 
været  bedre.  Fuldt  hus  blev 
der  ikke,  men  megen  ros  og 
positiv  omtale  kom  der.  Kir- 
kens navn  blev  flere  gange 
nævnt  af  fortælleren  Mo- 
gens Mogensen,  der  til  sidst 
i  programmet  udtalte,  at  det 
var  unge  mennesker  fra  Mor- 
monkirken, der  havde  stået 
for  koncertarrangementet. 


Tykke  overskrifter  og  for- 
sideartikler i  dagspressen 
blev  det  ikke  til,  men  da  en 
deltager  på  Arbejdermuseet 
kom  op  og  takkede  for  den 
dejlige  aften  og  samtidig 
mindedes  et  medlem  af 
Kirken,  der  engang  havde 
været  hans  nabo,  styrkedes 
undertegnede  i  troen  på,  at 
et  arrangement  som  dette  i 
allerhøjeste  grad  var  med  til 
at  bygge  broer,  og  at  vores 
stræben  i  bogstaveligste 
forstand  havde  opfyldt  de 
mål  og  hensigter,  vi  i 
Informations-  og  samfunds- 
tjenesten har  fået  som  mål. 

Susanne  Perkins 
er  chef  for  Informations- 
og  samfundstjenesten  i 
Københavns  Stav. 


Pianisten  Anne  Øland  forbereder  sig  med  sangeren 
Paul  Busselberg.  (FOTO:  Lena  Pang) 


På  Musikkonservatoriet  mødtes  de  optrædende  med  aftenens 
pianist  Anne  Øland.  (FOTO:  Lena  Pang) 

To  koncertanmeldelser 
fra  komponistens  hjemby! 


De  optrædende  i  kirkebygningen  i  Odense.  (Foto:  Birgit  Larsen) 


Amerikansk  hyldest  til 
Carl  Nielsen 


KONCERT 


Jesu  Kristi  Kirke  Af  Sidste 

Dages  Hellige,  Odense 

(fredag):  Koncert  med  Inde- 

pendent  Performance 

Students  fra  Utah. 

Konferencier: 

Mogens  Rafn  Mogensen. 

Carl  Nielsens  130-års  dag 
skabte  ikke  megen  virak  i 
det  fynske  musikliv.  En  en- 
kelt koncert  i  Brandts  Klæ- 
defabrik, et  folkemusik- 
marked i  Nr.  Lyndelse  og 
en  sang-  og  liedaften  i  mor- 
monernes kirke  i  Odense. 
Til  gengæld  blev  i  hvert  til- 
fælde sidstnævnte  arrange- 
ment en  helt  speciel  ople- 
velse. 

Verden  bliver  så  lille,  når 
man  hører  fem  unge  ameri- 
kanere synge  Carl  Nielsens 
allerkendteste  sange  på 
dansk.  Tre  af  sangerne  har 
tidligere  opholdt  sig  i  Dan- 
mark som  missionærer, 
men  hver  enkelt  sangers 
tekstbehandling  og  udtale 
er  så  fin,  at  det  er  umuligt 
at  gennemskue,  hvem  af 


dem  der  også  taler  dansk. 

Selv  om  Carl  Nielsen  si- 
ne steder  kan  synes  næ- 
sten rørstrømsk,  så  er  hans 
formidable  styrke  en  ud- 
søgt evne  til  at  skrive  i  vir- 
kelighedsnære billeder. 
Hans  toner  skaber  den  fro- 
dige have,  det  milde  land- 
skab, hvoraf  Irmelin  Rose, 
Fynsk  Forår  og  den  ravlyse 
danske  pige  er  rundet. 

På  fejlfrit  dansk  sang  ba- 
rytonen Paul  Busselberg 
salmen  Forunderligt  at  si- 
ge, Vægterens  sang  fra  ope- 
raen Maskarade  og  to  dan- 
ske sange,  Den  danske 
sang  og  Underlige  aftenluf- 
te. 

På  spindesiden  var  det 
mezzosopranen  Jenee 
Wrights  fortolkning  af  Ir- 
melin Rose  og  sopranen  Re- 
becca Busselbergs  Æble- 
blomst, der  vakte  størst  ju- 
bel. Den  mindre  kendte  li- 
ed Seraillets  have  fik  ynde 
og  krop  af  Julianna  Tolle- 
strups  modne,  mørke  mez- 
zo. 

Helt  tæt  på  Carl  Niel- 
sens fynske  tone  kom  teno- 
ren James  Mangan  i  Min 
pige  er  så  lys  som  rav.  I 
hans  lyriske  og  levende  for- 
tolkning forenedes  gavty- 


Som  ægte  fynbo  har  jeg 
set  frem  til  denne  Carl 
Nielsen  koncert,  hvis  musik 
fra  min  tidligste  barndom 
har  taget  en  stor  plads  i  mit 
hjerte.  Forventningerne  til 
den  kunstneriske  udførelse 
var  også  stor,  da  jeg  for  få  år 
siden  nød  stor  glæde  ved  at 
høre  missionær-oktettens 
koncerter,  hvor  tre  af  afte- 
nens sangere  deltog. 


ven  med  den  forelskede  un- 
gersvend, lyrikeren  med 
skjalden. 

Ene  mand  præsterede 
pianisten  Christiaan  Crans 
at  skabe  illusionen  af  et 
helt  symfoniorkester  i  ud- 
togene fra  Saul  og  David, 
Maskarade  og  Fynsk  For- 
år. Hans  store  musikalitet 
afslørede  sig  bedst  i  ak- 
kompagnementet til  lieder- 
ne og  sangene,  hvis  stem- 
ning og  sjælero  stemte 
overens  med  hans  eget 
temperament. 

Dansk-amerikaneren 
Mogens  Rafn  Mogensen, 
der  har  udgivet  et  fem- 
binds værk  om  Carl  Niel- 
sen på  tysk,  bandt  pro- 
grammet sammen  med 
anekdoter  om  komponi- 
sten. 

Efter  minutlange  ståen- 
de ovationer  sluttede  Inde- 
pendent  Performance  Stu- 
dents med  en  a  capella-ver- 
sion  af  Carl  Nielsens  må- 
ske smukkeste  salme,  Min 
Jesus  lad  mit  hjerte  få.  Så 
stemningsfuld  og  befriende 
uhøjtidelig  burde  alle  kir- 
kekoncerter være. 

Lene  Kryger 


Det  blev  en  særdeles  dejlig 
oplevelse  at  overvære  den- 
ne aften  i  Odense  kirkebyg- 
ning, som  var  næsten  fyldt 
op  med  medlemmer. 

Carl  Nielsens  toner  fyld- 
te rummet  med  sangernes 
flotte  veluddannede  stem- 
mer. 

Poul  Busselberg  sang 
meget  smukt  og  fyldigt,  især 
»Underlige  aftenlufte«  gik 
lige  til  hjertet. 

Rebecca  Busselberg  sang 
med  så  yndig  en  sopran  at 
jeg  næsten  smeltede,  da 
hun  sang  »Ah  se  nu  kom- 
mer våren«  fra  Fynsk  Forår. 

James  Mangan  sang  med 
en  styrke  og  fylde  Davids 
sang  fra  Saul  og  David,  men 
også  »Min  pige  er  så  lys 
som  rav«  så  fynsk  og  let. 
Fynsk  forår  var  utrolig  flot 
udført  af  alle  fem  sangere, 
og  de  udtalte  Aage  Bernt- 
sens tekst  fint. 

Hele  vejen  igennem 
sang  de  det  danske  sprog 
med  stor  respekt  for  udta- 
len. 

Jeg  overværende  en  prø- 
ve om  eftermiddagen,  hvor 
jeg  med  beundring  konsta- 
terede, hvordan  de  repete- 
rede om  og  om  igen,  for  at 
forbedre  udtalen. 

Ved  flyglet  sad  Christi- 
aan Crans,  som  akkompa- 
nerede  med  en  utrolig  dyg- 
tighed. Mogens  Rafn  Mo- 
gensen fortalte  meget  fint 
om  aftenens  komponist,  og 
forsamlingen  sang  med  stor 
glæde  med  på  fællessang- 
ene. Da  kvintetten  sluttede 
af  med  »Min  Jesus  lad  mit 
hjerte  få«,  var  begejstringen 
så  stor,  at  alle  måtte  rejse 
sig  i  stående  ovationer. 

Denne  aften  var  en  stor 
oplevelse  for  mig,  og  jeg  gik 
derfra  med  et  ønske  om,  at 
langt  flere  fra  min  by  kunne 
have  overværet  Carl  Niel- 
sens musik  på  så  højt  et 
plan  og  med  så  stor  respekt 
for  det  danske  sprog. 

Ida  Karnil,  Odense  2. 
Ward  arbejder  som  informa- 
tionsformidler i  Wardet 

